૨૦૧૦ના વિશ્વ કવિતા દિવસની થીમ રખાઈ છે, સૃષ્ટિ (નેચર). આપણી અમાનવીયતાનો ભોગ અન્ય માનવો જ નહિ, પરંતુ સમગ્ર જીવસૃષ્ટિ બનતી હોય છે. જગતમાં જૈવ વૈવિધ્ય (બાયોડાયર્વિસટી) પર ખતરો મંડરાઈ રહ્યો છે. અનેક સજીવોની જાતિઓ લુપ્ત થઈ રહી છે. આ બાબત પ્રત્યે સંવેદના ઊભી કરવા માટે પોતાનાં કાવ્યો થકી કુદરતના અનુપમ સૌંદર્યનું વર્ણન કરીને તેનું મૂલ્ય પ્રસ્થાપિત કરનારા કવિઓનાં કાવ્યોનું પઠન વિશ્વભરમાં કરાશે. યુનેસ્કો દ્વારા આયોજિત કાર્યક્રમમાં રવીન્દ્રનાથ ટાગોરનાં કાવ્યોનું પઠન થવાનું છે. ચાલો, આપણે પણ થોડી સંવેદનાસભર કવિતાઓ વાંચીને આ દિવસ ઊજવીએ.